**Dyddiad cyhoeddi:** 14 Ebrill 2022

**Cais Rhyddid Gwybodaeth**

Diolch i chi am gysylltu â Trafnidiaeth Cymru (TrC). Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

Allwch chi ddweud wrthyf dros y 12 mis diwethaf faint o’ch gwasanaethau dosbarth cyntaf Caerdydd - Caergybi - Caerdydd a gafodd eu tarfu – sef cael eu canslo neu wedi dod i ben cyn cwblhau’r daith

**Ar ôl adolygu eich cwestiynau, rydyn ni’n gallu darparu’r wybodaeth ganlynol sy’n dilyn eich cwestiynau:**

Rhwng 2 Ebrill 2021 a 12 Medi 2021, nid oeddem yn cynnig gwasanaeth dosbarth cyntaf gan ein bod wedi tynnu fflyd Mark III ar ddechrau’r pandemig.

Daeth y Mark IV i rym ar 13 Medi 2021. Dyma’r unig fflyd sy’n darparu’r gwasanaeth dosbarth cyntaf o Gaergybi i Gaerdydd. Gyda chwe gwasanaeth y dydd / pum diwrnod yr wythnos, mae hynny’n golygu cyfanswm o 804 o wasanaethau posibl hyd at a chan gynnwys 1 Ebrill 2022.

O’r 804 gwasanaeth hynny, roedd 485 o wasanaethau’n rhedeg heb unrhyw broblemau gyda’r trenau Mark IV, roedd 54 wedi cael eu canslo neu wedi dod i ben cyn cwblhau’r daith ond roedd 265 o wasanaethau’n rhedeg gan ddefnyddio fflyd arall. Roedd hyn yn golygu nad oedd darpariaeth dosbarth cyntaf ar y 265 gwasanaeth hynny.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".